
PËR MIRATIMIN E PËRMBAJTJES DHE FORMËS SË “KONTRATËS TIP PËR DHËNIEN ME QIRA TË TOKAVE BUJQËSORE, TË PANDARA, PASURI SHTETËRORE” DHE TË “FORMULARIT TIP TË KËRKESËS PËR QIRAMARRJE 
TË TOKËS BUJQËSORE”

Në mbështetje të nenit 102 pika 4 të Kushtetutës, nenit 8 të ligjit nr.8312, datë 26.3.1998 “Për tokat bujqësore të pandara”, të vendimit nr.531, datë 21.8.1998 të Këshillit të Ministrave “Për tokat bujqësore të pandara”, të ndryshuar dhe udhëzimit  nr.3, datë 16.5.2007 të Këshillit të Ministrave “Për procedurat e dhënies me qira të tokave bujqësore, të pandara”,

URDHËROJ:

1. Përmbajtja dhe forma e “Kontratës tip për dhënien me qira të tokave bujqësore, të pandara” të jetë sipas lidhjes nr.1, që i bashkëngjitet këtij urdhri.
2. Përmbajtja dhe forma e “Formularit tip të kërkesës për qiramarrje të tokës bujqësore” të jetë sipas lidhjes nr.2, që i bashkëngjitet urdhrit.
Ky urdhër hyn në fuqi pas botimit në Fletoren Zyrtare. 

MINISTRI I BUJQËSISË, USHQIMIT DHE 
MBROJTJES SË KONSUMATORIT
Jemin GJANA

                                                            



























Lidhja nr.1

KONTRATË TIP

PËR DHËNIEN ME QIRA TË TOKËS BUJQËSORE, TË PANDARË, 
PASURI SHTETËRORE

Kjo kontratë lidhet sot, në datën _____________________ ndërmjet palëve:

Komuna/bashkia________________, përfaqësuar nga kryetari i komunës/bashkisë, 

Z .__________________________( më poshtë do të quhet “Qiradhënës”) 

                                                dhe

Z.__________________________( identiteti i plotë i personit fizik ose juridik)

____________________________________________________________________

Objekti: Dhënie me qira e tokës bujqësore, të pandarë, pasuri shtetërore, që identifikohet me këta tregues:

- Vendndodhja ( fshati__________ komuna___________ rrethi_____________)

- Sipërfaqe që jepen me qira gjithsej_______ ha, me:

numrat përkatës kadastralë:

nr. kadastral_______ sip._______ ha, kategoria_________
nr. kadastral_______ sip._______ ha, kategoria_________
.................................................................................................................
.................................................................................................................

numrat përkatës të pasurisë (kur është kryer regjistrimi nga ZVRPP)

      	nr. _______, sip._______ ha, nr._______ sip.______ ha, nr.______ sip.____ ha
     	 ...............................................................................................................................
     	 ...............................................................................................................................











DISPOZITA TË PËRGJITHSHME

1. Komuna/bashkia_____________, në bazë të vendimit të bordit të dhënies me qira të tokave bujqësore të pandara (BQTBP),

nr._______, datë ________, i jep me qira, Z._____________________________

(identiteti i plotë i personit fizik ose juridik)_________, tokën bujqësore të identifikuar më sipër (objekti).
2. Palët kontraktuese e hartojnë dhe e lidhin këtë kontratë në përputhje me ligjin nr.8312, datë 26.3.1998 “Për tokat bujqësore të pandara”, vendimit nr.531, datë 21.8.1998 “Për tokat bujqësore të pandara”, ligjit nr.7850, datë 29.7.1994 “Për Kodin Civil të Republikës së Shqipërisë”, nenet 826 deri 841 të tij dhe ligjin nr.9244, datë 17.6.2004 “Për mbrojtjen e tokës bujqësore”, si dhe akteve të tjera, ligjore e nënligjore, që kanë si objekt tokën bujqësore.

   	DISPOZITA TË VEÇANTA

Qiradhënësi merr përsipër:
1. në bazë të vendimit të BQTBP-së, i dorëzon sipërfaqen e tokës, objekt i kësaj kontrate sipas zërave ekzistues kadastralë, në sipërfaqe totale prej ________ ha;
Kontratës i bashkëngjitet planimetria përkatëse e tokës së dhënë me qira.
2. t’i garantojë qiramarrësit përfshirjen e sipërfaqes së tokës në programet e zhvillimit rajonal me kushte të barabarta me të gjitha pronat tokë bujqësore që posedohen nga pronarët e tjerë të ligjshëm;
3. t’i garantojë qiramarrësit pagimin e detyrimit dhe taksave financiare që rëndojnë mbi tokën bujqësore, për të gjithë kohën që kontrata është në fuqi;
4. të ushtrojë kontrolle periodike mbi gjendjen e fondit të tokës bujqësore, zbatimin e dispozitave të ligjit për mbrojtjen e tokës. Para fillimit të kontrollit të njoftojë qiramarrësin dhe në fund të çdo kontrolli t’i dorëzojë procesverbalin me detyrat konkrete dhe të bazuara ligjore;
5. në çdo rast, kur konstaton se qiramarrësi e ka dhënë tokën me nënqira pa pëlqimin e tij, ka të drejtë të  kërkojë prishjen e kontratës.
Qiramarrësi merr përsipër:
1. pagimin e qirasë për qiramarrje të tokës sipas vendimit të BQTBP-së dhe të pasqyruar në këtë kontratë;
Pagesa e qirasë kryhet çdo fund  tremujori, në masën 25%  të shumës së qirasë vjetore.
2. t’i sigurojë qiradhënësit se: 
a) toka do të përdoret vetëm për veprimtari bujqësore dhe blegtorale; 
b) do të ruhet kategorizimi i resursit “tokë bujqësore”;
c) do të zbatojë një praktikë të mirë bujqësore të përcaktuar në nenin 16 të ligjit nr.9244, datë 17.6.2004 “Për mbrojtjen e tokës bujqësore”;
d) toka do të shfrytëzohet mbi të drejtën e përcaktuar në nenin 17 të ligjit nr.9244, datë 17.6.2004 “Për mbrojtjen e tokës bujqësore”;
e) do të sigurojë të gjithë bazën materiale dhe infrastrukturën për kryerjen e veprimtarisë bujqësore e blegtorale mbi tokën bujqësore;
      	ë) mosdhënien me nënqira të tokës bujqësore, pa marrë pëlqimin e qiradhënësit me shkrim.








DETYRAT E PËRBASHKËTA TË TË DY PALËVE

1. Pretendimet e njërës palë për ndryshim të kushteve të kontratës, i paraqiten palës tjetër 180 ditë para se të kërkohet zbatimi i veprimit të kërkuar.
2. Kalimi i pjesshëm ose i plotë i tokës bujqësore të dhënë me qira në tokë urbane sipas miratimit të KRRTRSH-së, nuk mund të bëhet më shpejt se një vit nga koha e marrjes së vendimit. Në këtë rast qiradhënësi detyrohet të kompensojë qiramarrësin për shpenzimet e kryera në përputhje të dispozitave përkatëse të Kodit Civil dhe të ligjeve të tjera të veçanta.

Afati i qirasë: Fillon (data, muaji, viti)__________ dhe mbaron (data, muaji, viti)_____________.

SANKSIONE

1. Qiradhënësi paguan gjobë 1% të çmimit të qiradhënies për çdo ditë vonesë në dorëzimin e tokës, duke filluar nga data e përcaktuar në procesverbal për dorëzimin e tokës dhe të shënuar në këtë kontratë.
2. Qiramarrësi paguan gjobë 1% të detyrimit për çdo ditë vonesë në pagesën e qirasë së përcaktuar në kushtet ë kësaj kontrate.

ZGJIDHJA E MOSMARRËVESHJEVE

Ndërmjet palëve, çdo mosmarrëveshje lidhur me zbatimin e detyrimeve ose interpretimin e kushteve të kësaj kontrate, në rast se nuk zgjidhet me mirëkuptim, çështja i paraqitet për gjykim gjykatës së rrethit, në juridiksion të të cilit ndodhet toka bujqësore.
Kjo kontratë bëhet në 4 kopje me vlerë të barabartë.

PËR PALËT KONTRAKTUESE


             Qiradhënësi                                                             	  	Qiramarrësi

(                    )                                     			         (                     )





















Lidhja nr.2

FORMULARI TIP I KËRKESËS PËR QIRAMARRJE TË TOKËS BUJQËSORE

1. Vendndodhja e tokës bujqësore që kërkohet të merret me qira:

          	- Komuna/ bashkia_____________________________

                	- Fshati  ______________________________________


2. Sipërfaqja që kërkohet të merret me qira:

- Gjithsej________________________ ha

     Me numra kadastralë:

                 Nr.___________     _____________ ha
        
                 Nr.___________     ______________ha

                 Nr.___________    ______________ ha

                .................................................................

3. Kohëzgjatja e mbajtjes së tokës me qira:

fillon: ( datë), ( muaji), (viti)______________
      mbaron ( datë), ( muaji), (viti)_____________

4. Veprimtaria bujqësore, blegtorale etj. që do të zhvillohet mbi sipërfaqen e kërkuar për qiramarrje:

Kultivimi (kulturat bujqësore)_____________ ha
                                          _____________ ha
                                         ______________ha
                                        _______________ha
                      
b) Mbarështim (lloji i gjësë së gjallë) ___________krerë
                                            ___________krerë
                                            ___________ krerë
                                            ___________ krerë

c) Tjetër veprimtari : _____________________
                                    _____________________
5. Kërkuesi paraqet garanci financiare ( dokument bankar)

- Institucioni_____________________

- Shuma lekë/euro_________________


6. Propozimi i nivelit të çmimit të qiramarrjes për njësi (ha) për një vit që ofron kërkuesi i qiramarrjes së tokës
                   	_____________________ lekë/ha në një vit kalendarik

                                  Nënshkruesi

Emri, mbiemri i personit fizik (juridik)________________________

Emri i firmës, institucionit__________________________
                                         (sipas regjistrit në gjykatë)

Vula___________________________________

Adresë e plotë_______________________________________________________________
___________________________________________________________________________

Data _______________________


